**Møde om Seden Strandby med digegruppen 2/10 2018**

Mødedeltagere: Jytte, Hanne, Anders B. Lars, Knud, Anders C., Gert, Christopher

og Christoffer.

1. Østligt dige og proces / Lars

2. Fordelingsnøglen –kældre udgår, andre forhold?

3. Politisk behandling af projektet

4. Tidsplan / Christoffer

5. Eventuelt

Ad1

Beskrivelse af digetrace og naturforhold ved Lars. De endelige godkendelser fra MST til projektet er ved at være på plads. Der er sket en ændring af forløbet, da det første forløb ikke kunne accepteres af en enkelt lodsejer. Der etableres to højvandsklapper på det østlige dige. Der etableres strandeng og fjernes træer for at skabe gode forhold for fugle. Jordejerne skal fremadrettet selv vedligeholde det østlige dige. Odense Kommune hjælper med vedligehold i de første 3 år. Finansieringen er 2,9 mio. fra MST og 1,6 mio. kr. fra et EU-projekt. Projektering skal i udbud snarest. Der bliver i løbet af uge 40 fremsendt oversigtskort over forløbet af det østlige dige til digegruppen. Det er et mål at østdiget står færdigt i vinteren 2019-2020.

Ad 2

Holder fast i de 4 niveauer og fjerner kældre. Det er muligt med ændringer senere og også i forbindelse med projekteringen, men i så fald skal det ikke være mere end at det kan holdes inden for det som blev sendt i høring. Der er stadig uklarhed omkring det endelige digeforløb imellem flere af de berørte ejere der skal lægge jord til, ligesom det også er usikkert i hvilket omfang der vil ske fjernelse af gamle digerester på forkant af diget. Det er fra KD’s side præciseret,

at det ikke er muligt at lave mobile løsninger.

Ad 3

Der lægges op til en politisk behandling ift. projektets gennemførelse.

Ad 4

Der formodes at ville ske ændringer i anlægsprisen, i takt med den almindelige prisudvikling.

Ad 5

Det er fortsat et ønske fra digegruppen at spørgsmålet vedrørende en eventuel. kommunal medfinansiering. Der bliver fra kommunens side fulgt op på ønsket om mere og længerevarende kommunal støtte i processen. Næste møde: når vi har

eventuelle bemærkninger fra NST og Odense Kommune får styr på omfanget af det der sendes til MST og får det med i tidsplanen. Bygherre-rollen blev drøftet. Det er kommunens klare holdning at denne opgave ligger i regi af digelaget.

Tilføjet til referat efter kommentarer fra digegruppen 4/12 2018:

Mail fra Anders Brændholt 4/12 20118

*Ad 5. punkt evt.*

*Digeudvalget vil gerne have ført til referat: at der tydeligt blev sagt, at når Projektet bliver godkendt af Odense Byråd, så overgår den videre detail projektering og proces til grundejerforeningen.*

*Og at skulle Odense kommune understøtte og drive processen videre for etablering af kystsikring i Seden Strandby, så ville Odense kommune tage sig betalt for dette videre myndigheds- og sags arbejde!*

Odense Kommunes kommentar:

Ja, det har under hele processen været Odense Kommunes udmelding, at når projektet er godkendt af byrådet, så overgår projektet med det allerede udarbejdede materiale til den udpegede juridiske enhed, digelaget, som derefter er bygherre for diget.

Det har på intet tidspunkt været på tale, at Odense Kommune vil tage betaling for myndighedsbehandling. Odense Kommune gjorde blot på mødet opmærksom på at nogle kommuner tager betaling for myndighedsbehandling af digeprojekter.

En mulig beslutning om at Odense Kommune skal stå som bygherre på projektet blev ligeledes drøftet, hvor det det blev oplyst, at det må bero på en politisk beslutning, og kan indgå i den kommende politiske behandling. I den forbindelse kan det forventes, at kommunen vil tage sig betalt som kommunen gør i alle anlægsprojekter.

Mail fra Hanne Bonnerup 6/12 2018

*Der skal tilføjes, at grundejerforeningen ikke er enig i nedenstående.*

*Grundejerforeningen kan ikke stå som bygherre på projektet. Grundejerforeningen har ikke en forsikring og har heller ikke mulighed for at tegne en bygherreforsikring.*

*Når projektet er afsluttet, kan det overdrages til et lovligt valgt digelaug.*

Odense Kommunes kommentar:

Der vil blive oprettet et digelag, der som juridisk enhed kan stå som bygherre og dermed også være forsikringsberettiget.